Ego Lambertus, Dei gratia Lingonensis episcopus, notum volo fieri tam presentibus quam futuris quod ecclesie Dei et beate Marie Saxofontis donavi et concessi in perpetuum ecclesiam de Marasch in perpetuum possidendum, tali scilicet modo quod prior Saxifontis habeat ordinare et trahere presbiterum in ea, quocienscumque vacaverit, salvo tamen per omnia presbiteratu prefate ecclesie. Et, ut hec donatio inconcussa et irrefragabili[s] perseveret, cartam exinde factam confirmavimus et sigilli nostri impressione munivimus, anno incarnati Verbi M° XII°. Testes: Robertus, Gerardus, Nocherius, ecclesie Lingonensis canonici. Odo Saxifontis, per cujus manum ecclesiam Saxifontis investivimus, et alii multi. Quicumque hanc donationem violare presumpserit anathema sit. Datum Lingonis X° kl. maii.